**Edderkoppeplage på Bryggen!**

Bestyrelsen for husejerforeningen har ved et møde i efteråret 2019 drøftet edderkoppeplagen vi har oplevet i sommeren 2019.

Vi har søgt forskelligt som kan gøre generne ved disse smådyr mindre. Men husk, at edderkopper trods alt er meget vigtige i bestøvning af blomster og holder andre irriterende insekter, såsom myg og fluer, i skak.

**Kemiske kampmidler:** Nogle har købt kemi på spraydåse. Et populært produkt med alle tre stoffer er ***Trinol 810*** som kan købes mange steder til ca 160 – 200 kr for 700 ml i sprayflaske. Det er godkendt til brug mod for eksempel edderkopper, men læs og følg brugsanvisningen. Og vask hænder efter brugen! Alle aktive indholdsstoffer er naturligvis giftige!

**Du kan også gå mindre giftigt til værks, vi fandt nogle gode tips på nettet:**

**1. Hold hjemmet ryddeligt og rent**

Sørg for at støvsuge ofte og hold især øje med spindelvæv og edderkoppenes æggesæk, der ligner en lille bold og ofte hænger fast i spindelvævet.

Sørg også for at komme helt ind i hjørner og kroge, for det er disse mørke og uforstyrrede steder, edderkoppen holder af.

**2. Sluk lyset**Sluk det udendørs lys og det i vinduerne, når du lufter ud.

Lys tiltrækker insekter og natsværmere, og så kommer edderkopperne for at tage for sig af retterne.

**3. Citrusfrugter**

Skræller fra citrusfrugter i vindueskarme og i små hjørner og kroge holder edderkopperne væk, specielt citron og lime er effektive mod de ottebenede.

Skift skrællerne ud jævnligt.

Du kan også gnide skrællen mod de steder, du gerne vil beskytte mod edderkopperne. Vælger man denne løsning skal det gøres en gang i døgnet – og så skal man lige tjekke, at overfladerne kan tåle citrussaft.

**4. Pelset hjælp**

Katte er de fødte vagter. Deres naturlige jagtinstinkt gør, at de helt naturligt vil jagte edderkopper, der stryger hen over gulvet eller gemmer sig i hjørnet eller vindueskarmen. Men pas på blander dups pgner som viderefa holder edderkoppperne væk, r mindre.ker op.skal stadig være bestiller og afregner som viderefa nips og gardiner :-)

**5. Lav din egen spray:** I en sprayflaske blander du 3 dråber opvaskemiddel, 7 dråber pebermynteolie eller Tea Tree Oil, 5 dråber eddike, fyld op med varmt vand fra vandhanen

**6. Brug eddike**Prøv blot at blande lidt vand og eddike og spray det rundt i hjørner og kroge. Det fungerer langt hen ad vejen ligesom en pebermyntespray.

**7. Kastanjer**Hvis man havde brug for endnu en god grund til at samle kastanjer i efteråret, så kan det siges, at de faktisk frastøder edderkopper. Så der er ingen undskyldning for ikke at have vindueskarmen fyldt med kastanjedyr i efteråret.

Eller: Duftlys med citrusdufte, plante mynte og lavendel i gården eller på terassen eller brug brug citronduftende rengøringsmidler til at rengøre dit hjem.

Samlet i oktober 2019 / Hasse Mortensen